open-index/open-wikipedia-markdown huggingface dataset:
মির্জা গোলাম আহমদ

রূহানী খাযায়েন ১৩/১৭৭-এর সূত্র অনুযায়ী মির্যা কাদিয়ানী মূলত ১৮৩৯/৪০ সালে জন্মগ্রহণ করে।

**মির্জা গোলাম আহমদ** (১৩ ফেব্রুয়ারি ১৮৩৫ - ২৬ মে ১৯০৮), সূত্র-রূহানী খাযায়েন ১৩/১৭৭ একজন ভারতীয় ধর্মীয় নেতা এবং আহ্‌মদীয়া জামা'তের প্রতিষ্ঠাতা। তার দাবী মতে, তিনি ১৪ শতাব্দীর মুজাদ্দিদ (আধ্যাত্মিক সংস্কারক), প্রতিশ্রুত মসিহ, মাহাদি, নবী এবং খলীফা। তিনি মুহাম্মাদ এর আদর্শে, তার সম্পূর্ণে ইসলামের একজন উম্মতি নবী হিসেবেও নিজেকে দাবী করেন।

## গ্রন্থাবলি

thumb|right|মির্যা গোলাম আহ্‌মেদ
thumb|গোলাম আহমদ তার সন্তানের সঙ্গে
## আরও দেখুন
* সানাউল্লাহ অমৃতসরী
* কাদিয়ানী সম্প্রদায়: তত্ত্ব ও ইতিহাস
* তারিখ-এ-মির্জা
* কাদিয়ানী সমস্যা

## টীকা

## অতিরিক্ত পাঠ
* Yohanan Friedmann, *Prophecy Continuous – Aspects of Ahmadi Religious Thought and Its Medieval Background*; Oxford University Press (2003) .
* *Jesus in India*, Ahmadiyya Muslim Foreign Mission Department, 1978, ; Original *Masih Hindustan Mein*, Oriental & Religious Publications Ltd., Rabwah. (Online.)
* *The Essence of Islam*, Islam International Publications, Ltd.; 2nd edition (2004), .
* Iain Adamson: *Ahmad, The Guided One*, Islam International Publications, 1990, revised 1991.
* S. R. Valentine, 'Islam & the Ahmadiyya Jama'at', Hurst & Co, London/New York, 2008.

## বহিঃসংযোগ

বিষয়শ্রেণী:আহ্‌মদীয়া
বিষয়শ্রেণী:১৮৩৫-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:ধর্ম প্রবর্তক
বিষয়শ্রেণী:স্বঘোষিত মশীহ
বিষয়শ্রেণী:স্বঘোষিত মাহদী
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:মুসলমান আত্মপক্ষসমর্থনকারী
বিষয়শ্রেণী:ইসলামে ভবিষ্যদ্বাণী
বিষয়শ্রেণী:নবি
গ্লিজে ৫৮১ সি

| 

 

 
 

**গ্লিজে ৫৮১ সি** ( বা  ) সম্প্রতি আবিষ্কৃত একটি বহিঃসৌরজাগতিক গ্রহ যা গ্লিজে ৫৮১ নামক একটি লাল বামন তারাকে প্রদক্ষিণ করছে। তারাটিকে কেন্দ্র করে যে বাসযোগ্য অঞ্চল রয়েছে তার মধ্যেই গ্রহটি অবস্থিত বলে বিজ্ঞানীরা মত প্রকাশ করেছেন। উপরন্তু এর পৃষ্ঠতলে যে তাপমাত্রা রয়েছে তা জল থাকার উপযোগী। গ্রহটি পৃথিবী থেকে অপেক্ষাকৃত নিকটে অবস্থিত। পৃথিবী থেকে এর দূরত্ব ২০.৫ আলোক বর্ষ (১৯০ ট্রিলিয়ন কিলোমিটার)। এই তারাটি তুলা রাশিতে অবস্থিত। গ্লিজে তারা তালিকা অনুসারে এই গ্রহের মাতৃ তারাটির নামকরণ করা হয়েছে।

## আবিষ্কার
এই নতুন বহিঃসৌর জাগতিক গ্রহটি আবিষ্কারের ঘোষণা দেয়া হয় ২০০৭ সালের ২৭ এপ্রিল তারিখে। ঘোষণা দেন সুইজারল্যান্ডে অবস্থিত জেনেভা মানমন্দিরের বিজ্ঞানী স্তেফান উদ্রি ও তার গবেষক দল। গ্রহটি শনাক্ত করার জন্য এই পর্যবেক্ষক দল হাই একিউরেসি রেডিয়াল ভেলোসিটি প্ল্যানেট সার্চার (হার্পস-HARPS) পদ্ধতির জন্য সহায়ক যন্ত্রপাতি বৈবহার করেন। এই সহায়ক যন্ত্রগুলো সন্নিবেশিত করা হয়েছিল চিলির লা সিলিতে অবস্থিত ইউরোপিয়ান সাউদার্ন মানমন্দিরে। পর্যবেক্ষণকারী দূরবীনটি ছিল ইএসও ৩.৬ এম দূরবীন। গ্রহটি শনাক্ত করার জন্য পর্যবেক্ষক দল অরীয় গতি পদ্ধতি প্রয়োগ করে। গ্রহটি যখন গ্লিজে ৫৮১ তারার সামনে দিয়ে যাবে তখন এটি নিয়ে বিস্তৃত গবেষণা করবেন বলে পর্যবেক্ষক দল জানিয়েছেন। এজন্য তারা কানাডায় নির্মিত একটি দূরবীন ব্যবহার করার চেষ্টা করছেন। এর নাম মাইক্রোভেরিয়েবলিটি অ্যান্ড ওসিলেশন্‌স অফ স্টার্‌স দূরবীন (Microvariability and Oscillations of STars telescope - MOST)

## বৈশিষ্ট্য
### ভৌত

### কক্ষপথীয়

### জলবায়ু
মহাকাশ বিজ্ঞানীদের মতে, গ্রহটির সম্ভাব্য তাপমাত্রা হতে পারে শূন্য থেকে ৪০ ডিগ্রি সেলসিয়াস এর মধ্যে। এ তাপমাত্রায় গ্রহটিতে তরল জলের উৎস যেমন লেক, নদী বা সমুদ্র থাকা খুব স্বাভাবিক।

## তথ্যসূত্র

## বহিঃসংযোগ
* ESO 22/07 বিজ্ঞানীরা বসবাসযোগ্য অঞ্চলে প্রথম বহিঃসৌর জাগতিক গ্রহ আবিষ্কার করেছেন
* Space.com: Major Discovery: নতুন গ্রহটিতে পানি এবং প্রাণ থাকতে পারে
* Planet : Gl 581 c
* Red, Willing, and Able: 2001 New Scientist article on types of planets likely to be around red dwarf stars

বিষয়শ্রেণী:বহির্গ্রহ
বিষয়শ্রেণী:তুলা রাশি
ভ্যানিভার বুশ

**ভ্যানিভার বুশ** () (১১ই মার্চ, ১৮৯০ &ndash; ৩০শে জুন, ১৯৭৪) একজন মার্কিন প্রকৌশলী ও বিজ্ঞান প্রশাসক। তিনি অ্যানালগ কম্পিউটার, পারমাণবিক বোমা ও মেমেক্স-এর জন্য বিখ্যাত। বুশ একজন প্রভাবশালী নীতিপ্রণেতা ছিলেন এবং দ্বিতীয় বিশ্বযুদ্ধ ও পরবর্তীকালে ঠান্ডা যুদ্ধ চলাকালে মার্কিন সামরিক-শিল্প কমপ্লেক্স ও বিজ্ঞানে সামরিক অনুদানের পক্ষাবলম্বী বুদ্ধিজীবী। তিনি জাতীয় নিরাপত্তা এবং অর্থনৈতিক মঙ্গলের জন্য বৈজ্ঞানিক গবেষণার গুরুত্বের উপর জোর দিয়েছিলেন এবং জাতীয় বিজ্ঞান ফাউন্ডেশন তৈরির আন্দোলনে গুরুত্বপূর্ণ ভূমিকা পালন করেছিলেন। 

## জীবনী
ভ্যানিভার বুশ ১১ মার্চ ১৮৯০-এ ম্যাসাচুসেটসের এভারেটে জন্মগ্রহণ করেছিলেন, স্থানীয় ইউনিভার্সালিস্ট যাজক পেরি বুশ এবং তার স্ত্রী এমা লিনউডের তৃতীয় সন্তান এবং একমাত্র পুত্র। তাদের পরিবার ১৮৯২ সালে চেলসি, ম্যাসাচুসেটসে চলে আসে  এবং বুশ ১৯০৯ সালে চেলসি হাই স্কুল থেকে স্নাতক হন। 

## তথ্যসূত্র

বিষয়শ্রেণী:কম্পিউটার অগ্রদূত
বিষয়শ্রেণী:তড়িৎ প্রকৌশলী
বিষয়শ্রেণী:মার্কিন প্রকৌশলী
বিষয়শ্রেণী:১৮৯০-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:আইইইই এডিসন পদক বিজয়ী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:লেজিওঁ দনর প্রাপক
বিষয়শ্রেণী:১৯৭৪-এ মৃত্যু
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন ফিলোসফিক্যাল সোসাইটির সদস্য
হাওয়ার্ড আইকেন

**হাওয়ার্ড হ্যাথাওয়ে আইকেন** (ইংরেজি ভাষায়: Howard Hathaway Aiken) (৮ই মার্চ, ১৯০০, হোবোকেন, নিউ জার্সি–১৪ই মার্চ, ১৯৭৩, সেন্ট লুইস, মিসৌরি) ছিলেন কম্পিউটিং-এর অগ্রদূত। তিনি আইবিএম-এর হার্ভার্ড মার্ক ১ কম্পিউটারের মূল প্রকৌশলী ছিলেন।

## শিক্ষাজীবন
আইকেন ইউনিভার্সিটি অব উইসকনসিন, ম্যাডিসনে পড়াশোনা করেন ও পরে ১৯৩৯ সালে হার্ভার্ড বিশ্ববিদ্যালয় থেকে পদার্থবিজ্ঞানে ডক্টরেট ডিগ্রী লাভ করেন। এ সময় তিনি অন্তরক সমীকরণের সাথে পরিচিত হন, যা তিনি কেবল গাণিতিক বিশ্লেষণের সাহায্যেই সমাধান করতে পারতেন। তিনি কল্পনা করেন যে একটি ইলেকট্রো-মেকানিকাল যন্ত্র তার হয়ে এই পরিশ্রমের কাজগুলি করে দেবে। তিনি এর নাম দেন অটোম্যাটিক সিকোয়েন্স কন্ট্রোল্‌ড ক্যালকুলেটর, যার পরবর্তীকালে নাম হয় হার্ভার্ড মার্ক ১। গ্রেস হপারের সহায়তা ও আইবিএম-এর অনুদানে এই মেশিনটি নির্মাণ সমাপ্ত হয় ১৯৪৪ সালে। ১৯৪৭ সালে আইকেন হার্ভার্ড মার্ক ২ কম্পিউটার নির্মাণ করেন। পরবর্তীকালে তিনি আরও নির্মাণ করেন হার্ভার্ড মার্ক ৩ ও হার্ভার্ড মার্ক ৪ কম্পিউটারগুলি। মার্ক ৩-এ কিছু ইলেকট্রনিক যন্ত্রাংশ ব্যবহৃত হয়, আর মার্ক ৪ ছিল পুরোপুরি ইলেকট্রনিক।

১৯৭০ সালে আইকেন বৃহৎ-আকারের ডিজিটাল কম্পিউটার নির্মাণে ও কম্পিউটার শিক্ষায় অবদানের জন্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-র এডিসন পদক লাভ করেন।

## তথ্যসূত্র

## বহিঃসংযোগ
* Father of the computer age

বিষয়শ্রেণী:১৯০০-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:মার্কিন প্রকৌশলী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কম্পিউটার অগ্রদূত
বিষয়শ্রেণী:তড়িৎ প্রকৌশলী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই এডিসন পদক বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
বিষয়শ্রেণী:মায়ামি বিশ্ববিদ্যালয়ের শিক্ষক
কনরাড ৎসুজে

[থাম্ব|ডান|[বাড হের্সফেল্ড|বাড হের্সফেল্ডে ৎসুজে-র মূর্তি]]
**কনরাড ৎসুজে** () (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তার সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ।
   
জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না।

এছাড়াও ৎসুজে ইতিহাসের সর্বপ্রথম উচ্চস্তরের প্রোগ্রামিং ভাষা লেখেন, যা প্লানকালক্যুল নামে ১৯৪৮ সালে প্রকাশিত হয়। তবে এটি ছিল একটি তাত্ত্বিক অবদান, ভাষাটি কখনোই তার জীবদ্দশায় বাস্তবায়িত হয়নি, এবং প্রথমদিককার প্রোগ্রামিং ভাষাগুলির ওপর এর প্রভাবও নগণ্য ছিল।

১৯৪৬ সালে প্রথম কম্পিউটার স্টার্ট-আপ কোম্পানি চালু করার কৃতিত্বও ৎসুজের। এই কোম্পানিটি বিশ্বের প্রথম বাণিজ্যিক কম্পিউটার তৈরি করে, যার নাম ছিল জেড৪ এবং ১৯৫০ সালে জুরিখের সুইস সরকারী প্রযুক্তি বিশ্ববিদ্যালয় এটি লিজ নেয়।

দ্বিতীয় বিশ্বযুদ্ধের কারণে ৎসুজের কাজ যুক্তরাজ্য ও যুক্তরাষ্ট্রে তেমন পরিচিত ছিল না। ১৯৪৬ সালে এসে আইবিএম প্রথম তার প্যাটেন্টের ওপর আগ্রহ প্রকাশ করে।

মিউনিখের ডয়েচ যাদুঘরে জেড৩ এবং জেড৪-এর প্রতিকৃতি আছে। বার্লিনের ডয়েচ টেখনিকম্যুজেয়ুম বের্লিন ৎসুজের কাজের ওপর বিশেষ প্রদর্শনীর আয়োজন করে থাকে, যেখানে তার ডিজাইন করা ১২টি যন্ত্র, এ-সংক্রান্ত আসল ডকুমেন্ট, প্লানকালক্যুল এবং ৎসুজের আঁকা একাধিক চিত্র প্রদর্শিত হয়।

## আরও দেখুন
* জন ভিনসেন্ট আটানসফ

## তথ্যসূত্র

## বহিঃসংযোগ
* Konrad Zuse Internet Archive
* The Life and Work of Konrad Zuse – By Prof. Horst Zuse (K. Zuse's son); an extensive and well-written historical account
* MacTutor biography
* Technical University of Berlin
* Free University of Berlin
* Konrad Zuse and his computers, from Technische Universität Berlin
* Konrad Zuse
* Konrad Zuse, inventor of first working programmable computer
* Zuse's thesis of digital physics and the computable universe
* Deutsches Technikmuseum Berlin 
* Konrad Zuse Museum Hoyerswerda 
* Konrad Zuse and The Invention of the Computer

বিষয়শ্রেণী:১৯১০-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:জার্মান প্রকৌশলী
বিষয়শ্রেণী:জার্মান কম্পিউটার বিজ্ঞানী
বিষয়শ্রেণী:কম্পিউটার অগ্রদূত
বিষয়শ্রেণী:২০শ শতাব্দীর নাস্তিক
শক্তি ঔষধালয়

**শক্তি ঔষধালয়** বাংলাদেশের রাজধানী ঢাকা শহরে অবস্থিত একটি ঐতিহ্যবাহী আয়ুর্বেদ-ভিত্তিক ঔষধালয়। এটির প্রধান কেন্দ্র পুরোন ঢাকার পাটুয়াটুলি এলাকায় অবস্থিত। ভারতীয় উপমহাদেশের প্রথম আয়ুর্বেদ গবেষণাকেন্দ্র হিসাবে শক্তি ঔষধালয় প্রতিষ্ঠিত হয় ১৯০১ খ্রিষ্টাব্দে। এর প্রতিষ্ঠাতা ছিলেন মথুরামোহন চক্রবর্তী।

শুরুতে শক্তি ঔষধালয়ের প্রধান দুটি ঔষধ ছিল চ্যবনপ্রাস ও স্বর্ণসিন্দুর।

## ইতিহাস

একদা ঢাকার জুবিলী স্কুলের প্রধান শিক্ষক মথুরামোহন চক্রবর্তী অসুস্থ হলে লোকনাথ ব্রহ্মচারীর শরণাপন্ন হন। ব্রহ্মচারীর কৃপায় সুস্থ হলে তার নির্দেশে আয়ুর্বেদ চর্চা শুরু করেন যার ফলে শক্তি ঔষধালয় প্রতিষ্ঠিত হয়। মথুরামোহন এর আয় থেকে অর্ধেক নিয়ে জীবিকা নির্বাহ করতেন এবং বাকি অর্ধেক মানবকল্যাণে ব্যয় করতেন। 

১৯৭১ খ্রিষ্টাব্দের মুক্তিযুদ্ধে বাংলাদেশ স্বাধীনতা লাভ করার পরে সরকার শক্তি ঔষধালয়ের মালিকানা গ্রহণ করে। পরে ১৯৮০ খ্রিষ্টাব্দে পুনরায় এটিকে বেসরকারি মালিকানায় ফিরিয়ে দেয়া হয়। বর্তমানে সারা দেশে শক্তি ঔষধালয় ৩৭টির অধিক শাখা রয়েছে। ঔষধ প্রস্তুতি ছাড়াও শক্তি ঔষধালয় আয়ুর্বেদ বিষয়ক পুস্তিকা "শক্তির গৃহ চিকিৎসা" প্রকাশ করে।

## তথ্যসূত্র

## আরও দেখুন
* সাধনা ঔষধালয়
## বহিঃসংযোগ
* 

বিষয়শ্রেণী:পুরান ঢাকা
হারম্যান হলারিথ

thumb|right|হারম্যান হলারিথ
**হারম্যান হলারিথ** (ইংরেজি ভাষায়: Herman Hollerith) (২৯শে ফেব্রুয়ারি, ১৮৬০ – ১৭ই নভেম্বর, ১৯২৯) একজন মার্কিন পরিসংখ্যানবিদ যিনি পাঞ্চ-কার্ডভিত্তিক যান্ত্রিক ট্যাবুলেটর উদ্ভাবন করেন যা দিয়ে কোটি কোটি উপাত্ত থেকে পরিসংখ্যান দ্রুত ট্যাবুলেট করা যেত।

## ব্যক্তিগত জীবন
হলারিথ নিউ ইয়র্ক অঙ্গরাজ্যের বাফেলো শহরে জার্মান পিতা-মাতার ঘরে জন্ম নেন। সিটি কলেজ অফ নিউ ইয়র্ক এবং কলাম্বিয়া ইউনিভার্সিটি স্কুল অফ মাইন্‌স-এ পড়াশোনা করেন ও মাইনিং বা খনন প্রকৌশলী হিসেবে স্নাতক হন। ১৮৯০-এ কলাম্বিয়া বিশ্ববিদ্যালয় থেকে পিএইচডি লাভ করেন। ১৯২৯ সালে হার্ট অ্যাটাকে মারা যান।

## কর্মজীবন
পড়াশোনা শেষ করে তিনি মার্কিন আদম শুমারি দফতরে চাকরি পান। পরবর্তীকালে ম্যাসাচুসেটস ইন্সটিটিউট অফ টেকনলজিতে শিক্ষক হিসেবে যোগ দেন।

তার শ্যালক রেশম-বোনার ব্যবসায় জড়িত ছিলেন এবং তার কাছ থেকেই তিনি জাকার তাঁত (Jacquard loom)-এর কথা শোনেন। তাঁতটিতে কার্ডের ভেতরে ফুটো করে রেশম বুননের জটিল নকশাগুলি প্রোগ্রাম করা হত। এর থেকেই পরে ট্রেন টিকেটের পাঞ্চ ছবির চলন শুরু হয়, যাতে যাত্রীর বিভিন্ন বৈশিষ্ট্য (যেমন উচ্চতা ও চুলের রঙ) কন্ডাকটর টিকেটের কোণায় পাঞ্চ করে রাখতে পারতেন। এইসব উদাহরণ দেখে হলারিথ ঠিক করলেন যে আদমশুমারির তথ্য সংগ্রহকারীরাও একই পদ্ধতি প্রয়োগ করতে পারেন। তারা পাঞ্চ কার্ডে তথ্য সংগ্রহ করবেন এবং পরে এই কার্ডগুলি পরে জাকার তাঁতের অনুসরণে তৈরি করা একটি যন্ত্র দিয়ে সুবিন্যস্ত করে নেয়া হবে। ; এই উদ্ভাবনটির নতুনত্ব ছিল এই যে এক কার্ডেই কোন ব্যক্তির সমস্ত তথ্য পাওয়া যেত এবং কার্ডের ফুটোগুলি যান্ত্রিকভাবে নয়, বরং বৈদ্যুতিকভাবে অনুধাবন করা হত। 

## ইন্টারন্যাশনাল বিজনেস মেশিন্‌স
১৯১১ সালে হলারিথের প্রতিষ্ঠান আরও দুটি কোম্পানির সাথে মিলে কম্পিউটিং ট্যাবুলেটিং রেকর্ডিং কর্পোরেশন গঠন করে। পরে ১৯২৪ সালে টমাস জে ওয়াটসনের সভাপতিত্বে কোম্পানিটির নাম বদল করে রাখা হয় আইবিএম।

## তথ্যসূত্র


## গ্রন্থপঞ্জি
* 

## বহিঃসংযোগ
* Hollerith's patents from 1889:   
* Computer History Museum: Hollerith 1889 patent
* IBM Archives: Herman Hollerith
* IBM Archives: Tabulating Machine Co. plant
* Early Office Museum: Punched Card Tabulating Machines 
* Hollerith page at the National Hall of Fame
* Map to his gravesite
* Columbia University Computing History: Herman Hollerith
* "Inventor of the Week" biography at Lemelson-MIT Program site 
* 

বিষয়শ্রেণী:মার্কিন পরিসংখ্যানবিদ
বিষয়শ্রেণী:মার্কিন উদ্ভাবক
বিষয়শ্রেণী:কম্পিউটার অগ্রদূত
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:১৮৬০-এ জন্ম
বিষয়শ্রেণী:১৯২৯-এ মৃত্যু
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:আইবিএম
বিসিপিএল

**বিসিপিএল** (BCPL বা Basic Combined Programming Language) একটি প্রোগ্রামিং ভাষা। মার্টিন রিচার্ড্‌স ক্যামব্রিজ বিশ্ববিদ্যালয়ে ১৯৬৬ সালে এটি ডিজাইন করেন।

বিসিপিএল মূলত অন্যান্য ভাষার জন্য কম্পাইলার তৈরি করার জন্য সৃষ্টি করা হয়েছিল; এখন আর এটি ব্যবহার করা হয় না। ডেনিস রিচির জনপ্রিয় সি প্রোগ্রামিং ভাষা বিসিপিএল-এরই উত্তরসূরী। বিসিপিএল-এই প্রথম দ্বিতীয় বন্ধনী (Curly bracket) ব্যবহৃত হয়। এর আগে একই কাজের জন্য $(ও $) ব্যবহার করা হত।

ভাষাটি পরিচ্ছন্ন, শক্তিশালী ও বহনযোগ্য। তাই এটির জন্য খুব সহজেই ছোট ও সরল কম্পাইলার লেখা যেত। বলা হয় এর কিছু কিছু কম্পাইলার মাত্র ১৬ কিলোবাইট আকারের ছিল। রিচার্ডস নিজে বিসিপিএল ভাষাতেই ভাষাটির জন্য একটি কম্পাইলার লেখেন এবং এটি সহজেই বহনযোগ্য ছিল সিস্টেম বুট প্রোগ্রাম লেখার জন্য বিসিপিএল কম্পাইলার তাই একটি জনপ্রিয় পছন্দ ছিল। কম্পাইলারটি বহনযোগ্য হবার পেছনে কারণ ছিল এর গঠন। এর সম্মুখ ভাগ সোর্স কোড পার্স করত এবং একটি ভার্চুয়াল মেশিনের জন্য ও-কোড তৈরি করত। আর পেছনের ভাগ ও-কোডটি ইনপুট নিয়ে লক্ষ্য যন্ত্রের জন্য যান্ত্রিক কোড তৈরি করত। নতুন স্থাপত্যের মেশিনের জন্য কম্পাইলারটির মাত্র ১/৫ অংশে পরিবর্তন করার দরকার পড়ত, যা ২ থেকে ৫ মাসেই করা যেত। প্যাসকাল ও জাভাতেও পরবর্তীকালে এই কৌশল প্রয়োগ করা হয়, কিন্তু বিসিপিএল কম্পাইলারই ছিল ভার্চুয়াল মেশিন ব্যবহারকারী প্রথম কম্পাইলার।

বিসিপিএল-এর দর্শন *BCPL, the language and its compiler* বইতে এভাবে দেয়া আছে: 
:*The philosophy of BCPL is not one of the tyrant who thinks he knows best and lays down the law on what is and what is not allowed; rather, BCPL acts more as a servant offering his services to the best of his ability without complaint, even when confronted with apparent nonsense. The programmer is always assumed to know what he is doing and is not hemmed in by petty restrictions.*

বিসিপিএল-এর ডিজাইন দর্শন বি প্রোগ্রামিং ভাষা ও পরবর্তীকালে এর সূত্র ধরে সি প্রোগ্রামিং ভাষা-র ওপর বড় প্রভাব ফেলে।

## তথ্যসূত্র

* Martin Richards, *[https://web.archive.org/web/20080622171914/http://cm.bell-labs.com/cm/cs/who/dmr/bcpl.html The BCPL Reference Manual]* (Memorandum M-352, Project MAC, Cambridge, July, 1967)
* Martin Richards, *BCPL - a tool for compiler writing and systems programming* (**Proceedings of the Spring Joint Computer Conference**, Vol 34, pp 557–566, 1969)
* Martin Richards, Arthur Evans, Robert F. Mabee, *The BCPL Reference Manual* (MAC TR-141, Project MAC, Cambridge, 1974)
* Martin Richards, C. Whitby-Strevens, *BCPL, the language and its compiler* (Cambridge University Press, 1980) 

## বহিঃসংযোগ
* Martin Richards' BCPL distribution
* Martin Richards's BCPL Reference Manual by Dennis M. Ritchie also includes some fascinating commentary from him about BCPL's influence on C
* BCPL entry in the Jargon File
* HTML formatter (syntax coloring) for BCPL&nbsp;&nbsp;(Example formatted program)

বিষয়শ্রেণী:প্রোগ্রামিং ভাষা
বিষয়শ্রেণী:পদ্ধতিমূলক প্রোগ্রামিং ভাষা
পল অ্যালেন

**পল গার্ডনার অ্যালেন** () (২১শে জানুয়ারি, ১৯৫৩, সিয়াটল - ১৫ অক্টোবর, ২০১৮) একজন মার্কিন উদ্যোক্তা, যিনি বিল গেটসের সাথে মিলে মাইক্রোসফট কোম্পানি গঠন করেন। ২০০৭ সালের তথ্য অনুযায়ী *[[ফোর্ব্‌স]]* ম্যাগাজিনের মতে তিনি বিশ্বের সবচেয়ে ধনী মানুষদের মধ্যে ১৯তম।

অ্যালেন গেটসের সাথে মিলে ১৯৭৫ সালে নিউ মেক্সিকোর অ্যালবাকের্কিতে মাইক্রোসফট গঠন করেন এবং বেসিক প্রোগ্রামিং ভাষার ইন্টারপ্রেটার বিক্রির মাধ্যমে ব্যবসা শুরু করেন। ১৯৮০ সালে অ্যালেনের নেতৃত্বে মাইক্রোসফট ৫০,০০০ ডলারে কিউডস নামের অপারেটিং সিস্টেম কিনে নেয়। আইবিএম-এর বেঁধে দেয়া সময়সীমার মধ্যে একেবারে শূন্য থেকে কোন অপারেটিং সিস্টেম তৈরি করা গেটস ও অ্যালেন সম্ভবপর বলে মনে করেননি। তাই তারা সম্পূর্ণ কর্মক্ষম কিউডস কেনার সিদ্ধান্ত নেন এবং সেটির কোডের ওপর কিছু পরিবর্তন সাধন করে আইবিএম-এর চাহিদা পূরণ করেন। মাইক্রোসফটের এই প্রোগ্রামটিই পরবর্তীকালে আইবিএম-এর নতুন পিসিগুলোর অপারেটিং সিস্টেম হিসেবে নির্বাচিত হয় এবং ভবিষ্যতে মাইক্রোসফটের প্রসারের ভিত্তি হিসেবে কাজ করে।

২০০০ সালের নভেম্বর মাসে অ্যালেন মাইক্রোসফটের বোর্ড থেকে পদত্যাগ করেন। এরপর তিনি মাইক্রোসফটের ৬৮ মিলিয়ন শেয়ার বেচে দেন। এখনও তিনি কোম্পানিটির ১৩৮ মিলিয়ন শেয়ারের মালিক।

অ্যালেন মার্কিন জাতীয় ফুটবল লিগের সিয়াটল সিহক্‌স এবং জাতীয় বাস্কেটবল লিগের পোর্টল্যান্ড ট্রেইলব্লেজার্স দল দুইটির বর্তমান মালিক।

## তথ্যসূত্র

## বহিঃসংযোগ

* Paul Allen official home page
* 
* 
* 
* 
* 
* Paul Allen entry from The Oregon Encyclopedia
* Paul Allen  at THOCP.net
* Business profile at *[[Forbes]]*
* http://www.bloomberg.com/billionaires/profile/paul-allen
* 

বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:২০১৮-এ মৃত্যু
বিষয়শ্রেণী:১৯৫৩-এ জন্ম
বিষয়শ্রেণী:মার্কিন পুরুষ গিটারবাদক
বিষয়শ্রেণী:মার্কিন জনহিতৈষী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মাইক্রোসফটের ইতিহাস
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন গিটারবাদক
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:মার্কিন শতকোটিপতি
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:মার্কিন প্রামাণ্য চলচ্চিত্র নির্মাতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন উদ্ভাবক
বিষয়শ্রেণী:মার্কিন গণমাধ্যমের মালিক
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:সিয়াটেলের সঙ্গীতজ্ঞ
বিষয়শ্রেণী:প্যারাডাইস পেপার্সে নাম থাকা ব্যক্তি
বিষয়শ্রেণী:২১শ শতাব্দীর মার্কিন স্মৃতিকথাকার
ফাংশনভিত্তিক প্রোগ্রামিং

থাম্ব|একটি ফাংশনাল প্রোগ্রামিং এর অনুষ্ঠান চিত্র
**ফাংশনভিত্তিক প্রোগ্রামিং** () কম্পিউটার প্রোগ্রামিং-এর একটি ঘরানা যেখানে গণনাকে গাণিতিক ফাংশনের মূল্যায়ন হিসেবে গণ্য করা হয়, এবং যেখানে অবস্থা ও পরিবর্তনশীল উপাত্ত এড়িয়ে চলা হয়। নির্দেশমূলক প্রোগ্রামিং-এর মত অবস্থার পরিবর্তন নয়, বরং ফাংশনের ব্যবহারের ওপর এখানে জোর দেয়া হয়। 

ফাংশনভিত্তিক প্রোগ্রামিং-এর গুরুত্বপূর্ণ ধারণাগুলির মধ্যে আছে উচ্চ-ক্রম এবং প্রথম-শ্রেণীর ফাংশনসমূহ, সমাপ্তি, এবং পুনরাবৃত্তি। ফাংশনভিত্তিক প্রোগ্রামিং ভাষাগুলির অন্যান্য সাধারণ বৈশিষ্ট্যের মধ্যে রয়েছে ধারাবাহিকতা, হিন্ডলি-মিলনার টাইপ অবরোহী ব্যবস্থাসমূহ, অ-কঠোর মূল্যায়ন (যার মধ্যে "অলসতা" অন্তর্গত), এবং মনাডসমূহ।

ফাংশনভিত্তিক ভাষাসমূহের মধ্যে এপিএল, এরলাং, হ্যাস্কেল, লিস্প, এমএল, এবং স্কিম উল্লেখযোগ্য।

## তথ্যসূত্র

## নির্বাচিত গ্রন্থপঞ্জি
* Cousineau, Guy and Michel Mauny. *The Functional Approach to Programming*. Cambridge, UK: Cambridge University Press, 1998.
* Felleisen, Matthias, Robert Findler, Matthew Flatt, and Shriram Krishnamurthi. *How to Design Programs* HTDP. MIT Press. 2001. on-line
* Graham, Paul. *ANSI Common LISP*. Englewood Cliffs, New Jersey: Prentice Hall, 1996.
* Curry, Haskell Brooks and Feys, Robert and Craig, William. *Combinatory Logic*. Volume I. North-Holland Publishing Company, Amsterdam, 1958.
* Curry, Haskell Brooks and Hindley, J. Roger and Seldin, Jonathan P. *Combinatory Logic*. Volume II. North-Holland Publishing Company, Amsterdam * London, 1972.
* MacLennan, Bruce J. *Functional Programming: Practice and Theory*. Addison-Wesley, 1990.
* Pratt, Terrence, W. and Marvin V. Zelkowitz. *Programming Languages: Design and Implementation*. 3rd ed. Englewood Cliffs, New Jersey: Prentice Hall, 1996.
* Salus, Peter H. *Functional and Logic Programming Languages*. Vol. 4 of Handbook of Programming Languages. Indianapolis, Indiana: Macmillan Technical Publishing, 1998.
* Thompson, Simon. *Haskell: The Craft of Functional Programming*. Harlow, England: Addison-Wesley Longman Limited, 1996.

## বহিঃসংযোগ
* Why Functional Programming Matters by John Hughes
* Functional Programming for the Rest of Us An introduction
* *Functional programming in Python* (by David Mertz): part 1, part 2, part 3
* The Implementation of Functional Programming Languages Simon Peyton Jones, published by Prentice Hall, 1987.

বিষয়শ্রেণী:প্রোগ্রামিং ঘরানা
বিষয়শ্রেণী:ফাংশনভিত্তিক প্রোগ্রামিং
নিকলাউস ভির্ট

**নিকলাউস ভির্ট** () (জন্ম ১৫ই ফেব্রুয়ারি, ১৯৩৪) একজন সুইস কম্পিউটার বিজ্ঞানী। তিনি একাধিক প্রোগ্রামিং ভাষা উদ্ভাবনের জন্য বিখ্যাত, যাদের মধ্যে প্যাসকেল অন্যতম। এছাড়া তিনি সফটওয়্যার প্রকৌশলের বিভিন্ন গুরুত্বপূর্ণ ধারণার ওপর প্রথম আলোচনা আরম্ভকারী। তিনি ১৯৮৪ সালে টুরিং পুরস্কার লাভ করেন।

## জন্ম ও শিক্ষাজীবন
তিনি ১৯৫৯ সালে ইটিএইচ জুরিখ থেকে ডিগ্রি অর্জন করেন। তিনি ১৯৬৩ সালে ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ডক্টরেট ডিগ্রি অর্জন করেন। 
## কর্মজীবন
তিনি ১৯৬৩ থেকে ১৯৬৭ সাল পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। 
## গবেষণা

## সম্মাননা ও পুরস্কার
* ১৯৮৪ সালে এসিএম প্রদত্ত টুরিং পুরস্কার বিজয়ী।

## আরো দেখুন
* Extended Backus–Naur form
* Wirth Syntax Notation

## তথ্যসূত্র

## বহিঃসংযোগ

* Biography at ETH Zürich.
* Personal home page at ETH Zürich.
* Program Development by Stepwise Refinement, *[[Communications of the ACM]]*, 14(4):221–227, April 1971.
* Pascal and its Successors paper by Niklaus Wirth – also includes short biography.
* A Few Words with Niklaus Wirth
* *[http://www.informatik.uni-trier.de/~ley/db/conf/birthday/wirth2000.html The School of Niklaus Wirth: The Art of Simplicity] *, by László Böszörményi, Jürg Gutknecht, Gustav Pomberger (editors). dpunkt.verlag / Morgan Kaufmann Publishers, 2000.  / .
* The book about the Oberon language and Operating System is now available as a PDF file. *[https://web.archive.org/web/20060925135306/http://www.oberon.ethz.ch/WirthPubl/ProjectOberon.pdf Project Oberon - The Design of an Operating System and Compiler]* The PDF file has an additional appendix *Ten Years After: From Objects to Components*.
* The book *[https://web.archive.org/web/20061127162230/http://www.oberon.ethz.ch/WirthPubl/CBEAll.pdf Compiler Construction]*

বিষয়শ্রেণী:১৯৩৪-এ জন্ম
বিষয়শ্রেণী:কম্পিউটিং অগ্রদূত
বিষয়শ্রেণী:সুইস কম্পিউটার বিজ্ঞানী
বিষয়শ্রেণী:ইলেক্ট্রনিকস প্রকৌশলী
বিষয়শ্রেণী:টুরিং পুরস্কার বিজয়ী
বিষয়শ্রেণী:এসিএম ফেলো
বিষয়শ্রেণী:প্রোগ্রামিং ভাষা ডিজাইনার
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:জীবিত ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
র‌্যাস্টার গ্রাফিক্স

right|frame|ধরুন উপরে বাম কোনার হাসিমুখটি একটি আরজিবি বিটম্যাপ ছবি। যখন এটিকে জুম বা বিবর্ধন করা হয়, তখন এটিকে ডান পাশের বড় হাসিমুখটির মত দেখায়। প্রতিটি বর্গ একটি পিক্সেল নির্দেশ করে। নিচে আরও এক ধাপ বিবর্ধন করে তিনটি পিক্সেল দেখানো হল যাদের রঙ লাল, সবুজ ও নীল রঙের মান যোগ করে গঠন করা হয়েছে।

একটি **র‌্যাস্টার গ্রাফিক্‌স** () ছবি, বা **[[ডিজিটাল ছবি]]**, বা **বিটম্যাপ** (bitmap) হল এক ধরনের উপাত্ত ফাইল বা সংগঠন যাতে সাধারণত কম্পিউটার মনিটর, কাগজ বা অন্য কোন পর্দায় প্রদর্শনযোগ্য পিক্সেল বা রঙবিন্দুর আয়তাকার গ্রিড-সংক্রান্ত তথ্য রক্ষিত থাকে। প্রতিটি পিক্সেলের রঙ আলাদাভাবে সংজ্ঞায়িত হয়। উদাহরণস্বরূপ আরজিবি রঙ জগতে বর্ণ-পিক্সেলগুলি তিনটি বিট দিয়ে নির্দেশ করা হয়, যাদের প্রতিটি লাল, সবুজ ও নীল (RGB) রঙের মান নির্দেশ করে। অন্যদিকে সাদা কালো ছবির প্রতিটি পিক্সেলের জন্য মাত্র একটি বিট বরাদ্দ থাকে। র‌্যাস্টার গ্রাফিক্‌স ও ভেক্টর গ্রাফিক্‌সের পার্থক্য হল ভেক্টর গ্রাফিক্‌সে জ্যামিতিক বস্তু যেমন বক্ররেখা ও বহুভুজের সাহায্যে কোন ছবিকে উপস্থাপন করা হয়।

## তথ্যসূত্র

বিষয়শ্রেণী:কম্পিউটার গ্রাফিক্স উপাত্ত সংগঠন
বিষয়শ্রেণী:উপাত্ত সংগঠন
বিষয়শ্রেণী:গ্রাফিক্স ফাইল ফরমেট
বিষয়শ্রেণী:ডিজিটাল জ্যামিতি
ভেক্টর গ্রাফিক্স

thumb|220px|ভেক্টর গ্রাফিক্স ও র‌্যাস্টার গ্রাফিক্সের পার্থক্য। মূল ভেক্টর-ভিত্তিক ছবিটি বামে আছে। উপরে ডানে ছবিটির ৭ গুণ ভেক্টর বিবর্ধিত রূপ এবং নিচে ডানে একই ৭ গুণ বিবর্ধিত বিটম্যাপ রূপ দেখানো হয়েছে। র‌্যাস্টার ছবি যেহেতু পিক্সেলভিত্তিক, তাই এটিকে বড় করলে পরিষ্কার দেখায় না, কিন্তু ভেক্টর-ভিত্তিক ছবিকে বড় করলে কোন ক্ষতি হয় না।
**সংখ্যারাশি চিত্রলিপি** বা **ভেক্টর গ্রাফিক্স** (ইংরেজি: *Vector graphics*; জ্যামিতিক প্রতিরূপায়ণ বা বস্তু-নির্ভর চিত্রলিপি নামেও পরিচিত) হচ্ছে এমন এক প্রকার **কম্পিউটার চিত্রনির্মাণ-পদ্ধতি** যেখানে চিত্রটি গঠিত হয় **জ্যামিতিক প্রাথমিক আকৃতি**—যেমন বিন্দু, রেখা, বক্ররেখা, বহুভুজ ইত্যাদির **গাণিতিক সমীকরণ** দ্বারা।

এটি **র‍্যাস্টার চিত্রলিপি** (*Raster graphics*) থেকে ভিন্ন, যেখানে প্রতিটি ছবি **চিত্রকোষ** নামের ক্ষুদ্র উপাদানের সমষ্টি হিসেবে সংরক্ষিত হয়।

সংখ্যারাশি চিত্রলিপি তৈরি হয় অসংখ্য **সংখ্যারাশি রেখা**র সংযোগে, যেগুলোর স্থাননির্ধারণ করা হয় নির্দিষ্ট **নিয়ামক বিন্দু** (control point) দ্বারা। চিত্রের পটভূমিতে X ও Y অক্ষ-নির্ভর স্থানাঙ্ক (coordinates) অনুসারে প্রতিটি নিয়ামক বিন্দু নির্দিষ্ট হয়।

প্রতিটি বিন্দুর সাথে সংশ্লিষ্ট থাকে একটি **তথ্যসংযোগ সারণি** (data map) যেখানে বিন্দুর অবস্থান, দিকনির্দেশ এবং সংশ্লিষ্ট সংখ্যারাশি রেখার গতিপথ সম্পর্কিত তথ্য সংরক্ষিত থাকে।

সংখ্যারাশি রেখাগুলোকে অনেক সময় **পথরেখা** বা **আঁচড়রেখা**ও বলা হয়। সংখ্যারাশির দিকনির্দেশই নির্ধারণ করে পথরেখার গমনপথ। প্রতিটি পথরেখার জন্য রং, রেখাপ্রস্থ, ঘনত্ব ও উপাদান নির্দিষ্ট করা যায়।

সংখ্যারাশি চিত্রের **নথির আকার** পটভূমির আকারের উপর নির্ভর করে না, কারণ নথিতে কেবল “কীভাবে কোনো আকার প্রদর্শনপর্দায় অঙ্কিত হবে” সেই গাণিতিক নির্দেশই সংরক্ষিত থাকে। ফলে, প্রদর্শনপর্দার আকার পরিবর্তিত হলেও চিত্রের মান অপরিবর্তিত থাকে।

## সাধারণ ধারণা
কম্পিউটারের পর্দায় প্রদর্শিত যে-কোনো চিত্র মূলত গঠিত হয় অতি ক্ষুদ্র **চিত্রকোষ** (*Pixel*, ইংরেজি *Picture element*) দিয়ে। এই কোষগুলোকে নিয়মিত ছকে সাজিয়ে তৈরি করা হয় একটি ছবি।

চিত্রকোষ যত ক্ষুদ্র ও সংখ্যায় বেশি হয়, চিত্রের **বিচ্ছেদমান** (resolution) তত উন্নত হয়। তবে অধিক সংখ্যক কোষের তথ্য সংরক্ষণ করতে হলে **নথির আকার**ও তদনুসারে বৃদ্ধি পায়।

আধুনিক তথ্য-সংরক্ষণ প্রযুক্তিতে গিগাবাইট থেকে টেরাবাইট পর্যন্ত ধারণক্ষমতা থাকায়, বর্তমানে নথি-আকার সীমিত রাখার জন্য ছবির গুণমান কমাতে হয় না।
বিষয়শ্রেণী:কম্পিউটার গ্রাফিক্স
বিষয়শ্রেণী:ভেক্টর গ্রাফিক্স
বিষয়শ্রেণী:চিত্রলৈখিক নকশা প্রণয়ন
বিষয়শ্রেণী:গ্রাফিক্স ফাইল ফরমেট
বিষয়শ্রেণী:নকশা প্রণয়ন
বন্ধন (কম্পিউটার বিজ্ঞান)

কম্পিউটার বিজ্ঞানের পরিভাষায় **বন্ধন** () বলতে দুইটি জিনিসের মধ্যে যোগসূত্র স্থাপনকে বোঝায়। ব্যাপকতর অর্থে বন্ধন বলতে প্রোগ্রামিং ভাষার যেকোন বাস্তবায়ন সিদ্ধান্তকে বোঝাতে পারে। অর্থাৎ ভাষা বা প্রোগ্রাম ডিজাইন বা বাস্তবায়নের সময় যেকোন উন্মুক্ত প্রশ্নের সাথে একটি সমাধান বা উত্তর সংযুক্ত করাকেই বন্ধন বলা হয়।

বন্ধন মুহূর্ত (binding time) বলতে যে মুহূর্তে বন্ধন স্থাপিত হয়, সেই মুহূর্তটিকে বোঝায়।

বন্ধন জীবনকাল (binding lifetime) বলতে কোন একটি নামের সাথে প্রোগ্রামের কোন বস্তুর (এখানে বস্তু বলতে নাম দেয়া যেতে পারে এমন যেকোন কিছুকে বোঝাচ্ছে) সংযুক্তির সময়কালকে বোঝায়।

বিষয়শ্রেণী:কম্পিউটার বিজ্ঞান
বিষয়শ্রেণী:দ্ব্যর্থতা নিরসন পাতা
গবেষণা

থাম্ব|গবেষণার ধাপসমূহ।
**গবেষণা** হলো জ্ঞানের মজুদ বাড়ানোর জন্য করা সৃজনশীল এবং পদ্ধতিগত কাজ। গবেষণায় একটি বিষয়কে বোঝার জন্য প্রমাণ সংগ্রহ, সংগঠন এবং বিশ্লেষণ করা হয়। এতে পক্ষপাত এবং ত্রুটির উৎস নিয়ন্ত্রণ করার প্রতি বিশেষ মনোযোগ দেয়া হয়। গবেষণার মূল উদ্দেশ্য হলো, বাস্তবিক কোনো সমস্যার সমাধান করা। গবেষণা একটি ধারাবাহিক কার্যপ্রক্রিয়া যা নির্দিষ্ট ধাপ অনুসরণ এর মাধ্যমে সম্পাদিত হয়ে থাকে। একটি গবেষণা প্রকল্প অতীতে সম্পন্ন কোনো কাজের সম্প্রসারণ হতে পারে। গবেষণায় কোনো যন্ত্র, পদ্ধতি বা পরীক্ষা-নিরীক্ষার বৈধতা যাচাই করার জন্য পূর্বের প্রকল্পের উপাদান বা সমগ্র প্রকল্পের পুনরাবৃত্তি করা যায়।

প্রয়োগিত গবেষণার বিপরীতে মৌলিক গবেষণার প্রাথমিক উদ্দেশ্য হলো, মানব জ্ঞানের অগ্রগতির জন্য বিভিন্ন ব্যবস্থা ও পদ্ধতি দস্তাবেজিকরণ, আবিষ্কার, ব্যাখ্যা এবং গবেষণা ও উন্নয়ন (R&D)। গবেষণার পদ্ধতিগুলো জ্ঞানবিজ্ঞানের উপর নির্ভর করে। এক্ষেত্রে মানববিদ্যা ও বিজ্ঞান উভয়ের মধ্যে যথেষ্ট পরিবর্তন লক্ষ্য করা যায়। গবেষণার বিভিন্ন রূপ রয়েছে: বৈজ্ঞানিক, মানবিক, শৈল্পিক, অর্থনৈতিক, সামাজিক, ব্যবসা, বিপণন, অনুশীলনকারী গবেষণা, জীবন, প্রযুক্তিগত, ইত্যাদি। গবেষণা অনুশীলনের বৈজ্ঞানিক অধ্যয়নকে মেটা-গবেষণা বলা হয়।

**গবেষক** হলেন, এমন একজন ব্যক্তি যিনি গবেষণা পরিচালনায় নিযুক্ত, যা সম্ভবত আনুষ্ঠানিক চাকরির শিরোনামে একটি পেশা হিসাবে স্বীকৃত। সামাজিক গবেষক বা সমাজ বিজ্ঞানী হওয়ার জন্য, একজনের সামাজিক বিজ্ঞানের সাথে সম্পর্কিত যে বিষয়ে তারা বিশেষায়িত, সে বিষয়ে প্রচুর জ্ঞান থাকতে হবে। একইভাবে, প্রাকৃতিক বিজ্ঞান গবেষক হওয়ার জন্য, একজন ব্যক্তির প্রাকৃতিক বিজ্ঞান (পদার্থবিদ্যা, রসায়ন, জীববিদ্যা, জ্যোতির্বিদ্যা, প্রাণীবিদ্যা ইত্যাদি) সম্পর্কিত ক্ষেত্রের জ্ঞান থাকতে হবে।

## গবেষণা ধাপসমূহ
গবেষণা সাধারণত বালিঘড়ি মডেল-কাঠামোর ভিত্তিতে পরিচালিত হয়। এই মডেল-কাঠামো অনুসারে গবেষণা শুরু হয় একটি বিস্তৃত কাঠামোকে কেন্দ্র করে যেখানে নির্দিষ্ট প্রজেক্ট বা উদ্দেশ্যের আওতায় প্রয়োজনীয় তথ্য সংগ্রহের মাধ্যমে তথ্য বিশ্লেষণ, ফলাফল উপস্থাপন এবং প্রাসঙ্গিক আলোচনা সন্নিবেশিত করা হয়। গবেষণার প্রধান ধাপসমূহ হচ্ছে:
* গবেষণার সমস্যা চিহ্নিতকরণ
* প্রাসঙ্গিক গবেষণা ও তথ্য পর্যালোচনা
* গবেষণার সমস্যা নির্দিষ্টকরণ
* অনুমিত সিদ্ধান্ত গ্রহণ ও গবেষণার প্রশ্ন নির্দিষ্টকরণ
* তথ্য সংগ্রহ
* তথ্য বিশ্লেষণ ও বর্ণনাকরণ
* প্রতিবেদন তৈরি।

## তথ্যসূত্র

## আরও পড়ুন
* Freshwater, D., Sherwood, G. & Drury, V. (2006) International research collaboration. Issues, benefits and challenges of the global network. Journal of Research in Nursing, 11 (4), pp 9295–303.
* Cohen, N. & Arieli, T. (2011) Field research in conflict environments: Methodological challenges and snowball sampling. Journal of Peace Research 48 (4), pp.&nbsp;423–436.

## বহিঃসংযোগ

বিষয়শ্রেণী:গবেষণা
বিষয়শ্রেণী:প্রণালীবিজ্ঞান
বিষয়শ্রেণী:বৈজ্ঞানিক পদ্ধতি
বেল আমলা বড় শিবালয় (শিব মন্দির)

**বারো শিবালয় মন্দিরটি** জয়পুরহাটের বেলআমলা গ্রামে অবস্থিত । বারোটি শিবমন্দির প্রাচীন স্থাপত্য শিল্পের সাক্ষ্য বহন করে আজো দাঁড়িয়ে আছে।
## ইতিহাস
বারো শিবালয়ের সঠিক ইতিহাস লিপিবদ্ধ অবস্থায় পাওয়া না গেলেও ধারণা করা হয় যে রাজা বল্লাল সেন শিবের উপাসক ছিলেন বলে তিনি এই মন্দির স্থাপন করেন। আবার কারো কারো মতে, ইতিহাস পরিচিত জগৎ শেঠের মতো বিত্তবান ছিলেন রাজীব লোচন মন্ডল নামে এক ধনাঢ্য ব্যক্তি।তিনি ছিলেন ধার্মিক কায়েস্থ ।যিনি ১৭০০ সালে  বারো শিবালয় মন্দিরটি নির্মাণ করেন। বেলআমলা হতে প্রাপ্ত বিভিন্ন তথ্য মতে এবং সেখান থেকে সংগৃহীত বিভিন্ন প্রকার চন্ডীমূর্তি, সূর্যমূর্তি, বাসুদেবমুর্তি দেখে ধারণা করা হয় এককালে এখানে জৈন ও বৌদ্ধ ধর্মাবলীম্বদেরও তীর্থস্থান ছিল। রাজীব লোচন মন্ডলের বংশের অধস্তন জ্ঞানেদ্রনাথ চৌধুরী একসময় এখানকার বিশাল জমিদারির মালিক ছিলেন। পরে ইস্ট ইন্ডিয়া কোম্পানি কর্তিক জমিদারি নিলামে উঠার পর থেকে বেলআমলা গ্রামে জমিদারির পতন হয়। পর্যায়ক্রমে গতিনাথ দত্ত চৈধুরী ও তার পুত্র গিরীলাল দত্ত চৌধুরীর সময় জমিদারি সম্পূর্ণ ধ্বংসপ্রাপ্ত হয়।

## উৎসব
প্রতিবছর ফাগুনমাসের চতুর্দশীতে শিবরাত্রি এ বারো শিবালয় কে ঘিরে পূজা অর্চনা আয়োজিত হয়। শিবরাত্র উপলক্ষে অনুষ্ঠিত হয় বিশাল মেলা। মেলায় মানত, শিবদর্শন, গীতা পাঠ, উলুধ্বণি আর ঐতিহ্যবাহী ঢাক ঢোলের বাজনায় সারা এলাকা মুখরিত হয়। এছাড়া মেলায় দেশের সুখ-সমৃদ্ধি ও মানব কল্যাণে শিবঠাকুর কে সন্তুষ্ঠ করতে আলো আধারির মাঝে কীর্তন গানের অনুষ্ঠান করা হয়। মেলায় শাখা-সিদূর, পৈতা, তিলক, পুতির মালা, কাঠের জালি, পুতুল, খেলনা, ঘর সাজানোর জিনিসপত্রসহ, বিভিন্ন প্রকার আসবাব-পত্র বেচা কেনা জমে উঠে।
## তথ্যসূত্র

বিষয়শ্রেণী:শিব মন্দির
বিষয়শ্রেণী:জয়পুরহাট জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
হিন্দা-কসবা শাহী জামে মসজিদ

** হিন্দা-কসবা শাহী জামে মসজিদ** বাংলাদেশের জয়পুরহাট জেলায় অবস্থিত ইসলামী স্থাপত্য শিল্পের ছোয়ায় নির্মিত অন্যতম মসজিদ। জয়পুরহাট শহর থেকে ১৫ কিলোমিটার দূরে ক্ষেতলাল উপজেলার বড়াইল ইউনিয়নের হিন্দা গ্রামে এ মসজিদটি অবস্থিত। মসজিদটির কাচ, চিনামাটির টুকরা ও মোজাইক করা দেয়ালে রয়েছে বিভিন্ন রকম নকশা যা মোগল স্থাপত্য শিল্পের অনুকরণে করা হয়েছে।

## ইতিহাস
বাংলা ১৩৬৫ সালে বাগমারী পীর হিসাবে পরিচিত চিশতিয়া তরিকার অন্যতম পীর হযরত আব্দুল গফুর চিশতীর (রহ) নির্দেশে মাওলানা আব্দুল খালেক চিশতির আমলে তারই তত্ত্বাবধানে এই মসজিদটি নির্মিত হয়। হযরত আব্দুল কাদের নিজেই এর নকশা তৈরি ও ভিত্তি প্রস্তর স্থাপন করেন।

## কাঠামো
মসজিদটির সবচেয়ে বড় বৈশিষ্ট্য এর অবকাঠামো। মোগল আমলের আকৃতিতে নির্মিত বেশিরভাগ মসজিদের বাইরের দেয়ালে পোড়ামাটির আস্তরন দেখা যায়। কিন্তু এই মসজিদের বাইরের আস্তরণে পরিলক্ষিত হয় কাচ ও চিনামাটির টুকরার সমন্বয়ে বিভিন্ন নকশা। সূর্যের আলো পড়তেই এই মসজিদটির ঝলমলে নজরকাড়া রূপ যে কাওকে মুগ্ধ করে। মসজিদের কক্ষের দৈর্ঘ্য ৪৯.৫০ ফুট ও প্রস্থ ২২.৫০ ফুট। ইসলামের ৫ টি স্তম্ভের কথা চিন্তা করে এর ৫ টি গম্বুজ তৈরি করা হয়েছে। মাঝের বড় ১টি ও চারপাশের ৪টি ছোট গম্বুজ রড ছাড়াই তৈরি হয়েছে। মসজিদের উত্তর পাশে ৪০ ফুট লম্বা মিনার রয়েছে। মিনারটির নিচে একটি ছোট কক্ষ আছে যেখান থেকে আযানের ব্যবস্থা করা আছে। মিনারের উপরে মাইক স্থাপন করা আছে যেখান থেকে আযানের ধ্বনি এলাকায় মুসল্লিদের নামাজের আহ্বান জানায়। পূর্ব পাশে রয়েছে হযরত শাহ্‌ সুলতান বখতির ৪জন শিষ্যের মাজার।প্রায় ৩০০-৪০০ মুসল্লী এখানে একসাথে নামাজ আদায় করতে পারে।

## আরও দেখুন
* বাংলাদেশের মসজিদের তালিকা
* রাজশাহী বিভাগের মসজিদের তালিকা

## তথ্যসূত্র

# বাংলাদেশ জাতীয় তথ্য বাতায়ন 

বিষয়শ্রেণী:জয়পুরহাট জেলার মসজিদ
বিষয়শ্রেণী:১৪শ শতাব্দীর মসজিদ
আছরাঙ্গা দীঘি

**আছরাঙ্গা দীঘি** বাংলাদেশের জয়পুরহাট জেলার ক্ষেতলাল উপজেলার মামুদপুর ইউনিয়নে রসুলপুর মৌজায় তুলসীগঙ্গা নদীর পাড়ে অবস্থিত।

## ইতিহাস
দীঘিটির সঠিক কোন ইতিহাস লিপিবদ্ধ না থাকলেও জানা যায় তৎকালীন রাজশাহী জেলার তাহিরপুর আদি রাজবংশের পুর্বপুরুষ ভট্টনারায়ণের ১৩শ বংশধর মৌন ভট্ট ৯ম শতকে এই দীঘিটি খনন করেন। জনশ্রুতি আছে যে আদিকালে অগ্রহায়ণ মাসে আমন ধানের ক্ষেত পেকে লাল রঙ ধারণ করত বলেই এই এলাকার নাম ক্ষেতলাল হয়েছে।

## পরিচয়
মোট আয়তন ২৫.৫০ একর । ধারণা করা হয় প্রায় ১২০০ বছর পূর্বে  ১১০০ ফুট দৈর্ঘ্য এবং ১০৭০ ফুট প্রস্থ বিশিষ্ট  এ দিঘীটি খনন করা হয়। ১৯৯২ সালে এ দিঘীটি পুনরায় খনন করা হয় এবং তৎকালীন প্রধানমন্ত্রী বেগম খালেদা জিয়া নিজ হাতে দিঘীটিকে পর্যটন কেন্দ্র হিসেবে উদ্বোধন করেন। এ দিঘীটি খনন কালে ১২ টি মূর্তি পাওয়া গেছে যা বর্তমানে দেশের বিভিন্ন জাদুঘরে সংরক্ষিত আছে। বর্তমানে দিঘীটির চর্তুদিকের পাড়ে একটি পাকা রাস্তা তৈরির কাজ চলছে ।

## প্রাকৃতিক সৌন্দর্য
দীঘিটির চারপাশে চারটি বাধাই করা ঘাট আছে। শীতকালে বিভিন্ন প্রকার অতিথি পাখির আগমনে দীঘিটি হয়ে উঠে কলকাকলিতে ভরপুর।দিঘীটির চারদিকের অসংখ্য গাছ-পালা এবং এর স্বচ্ছ পানি এক মনোমুগ্ধকর  প্রাকৃতিক পরিবেশের সৃষ্টি করেছে যা সকলকে আকৃষ্ট করে। প্রতি বছর অসংখ্য ভ্রমণ পিপাসু লোকের এখানে  সমাগম ঘটে ।

## তথ্যসূত্র

বিষয়শ্রেণী:জয়পুরহাট জেলার দর্শনীয় স্থান
বুদ্ধ

**বুদ্ধ** একটি সংস্কৃত শব্দ এই শব্দের অর্থ 'যিনি পরম শাশ্বত বোধ বা জ্ঞান লাভ করেছেন। সনাতন শাস্ত্র মহাভারতে মনুর বচন ও মনু সংহিতা অনুসারে, "প্রাণী-অপ্রাণীর মধ্যে প্রাণী শ্রেষ্ঠ, প্রাণীদের মধ্যে মনুষ্য (নর) শ্রেষ্ঠ, মনুষ্যের মধ্যে দ্বিজ (ব্রাহ্মণ) শ্রেষ্ঠ, ব্রাহ্মণদের মধ্যে বৈদ্যব্রাহ্মণ(বেদজ্ঞব্রাহ্মণ) শ্রেষ্ঠ, বৈদ্যের মধ্যে যিনি/যারা **বুদ্ধ** হবেন তিনি/তারা শ্রেষ্ঠ।" অর্থাৎ, যিনি/যারা পরম শ্বাশ্বত বেদ বা জ্ঞান লাভ করে মানুষের শ্রেষ্ঠ আসনে অধিষ্ঠিত হন তিনি/তারা বুদ্ধ। বুদ্ধরা মুনি/ঋষি হিসেবে পরিগণিত হন কিন্তু গৌতম নামক মুনি হিন্দু ধর্মের দশাবতারের মধ্যে নবম অবতার হিসেবে পরিগণিত।

বৌদ্ধধর্মানুসারে তিনিই 'বুদ্ধ' যিনি জগতের সার সত্য সম্বন্ধে অবগত হয়েছেন এবং নিজে নির্বাণলাভের পূর্বে ধরিত্রীর সকল জীবকে নির্বাণলাভের উপায় উপদেশ করে গেছেন। কতজন বুদ্ধ আবির্ভুত হয়েছেন তা বলে শেষ করা যাবে না। 
গৌতম বুদ্ধ তার শিষ্যদের অতীতের ২৮ জন বুদ্ধ (নিজেসহ) কথা বলে গেছেন । আমরা এখন ২৮তম বুদ্ধ - গৌতম বুদ্ধ এর ধর্মকাল অবস্থান করছি, গৌতম বুদ্ধের ধর্মের ব্যাপ্তিকাল মোট পাচঁ হাজার বছর, ভদ্রকল্পে পরবর্তীতে আরো একজন বুদ্ধ হবেন। তিনি হচ্ছেন আর্যমিত্র বুদ্ধ। গৌতম বুদ্ধ দীপংকর বুদ্ধের আমলে সুমেধ তাপস নামে জন্ম নিয়েছিলেন। একদিন দীপংকর বুদ্ধ ভিক্ষায় বের হলে পথে সুমেধ তাপসও উপস্থিত হলেন। পথে কর্দমাক্ত রাস্তায় দীপংকর বুদ্ধ দাঁড়িয়ে গেলেন। ভাবছিলেন কীভাবে ঐ কর্দমাক্ত রাস্তা পার হবেন। সুমেধ তাপস আগপাশ চিন্তা না করে কর্দমাক্ত রাস্তার উপর লম্বালম্বি শুয়ে পড়লেন এবং দীপংকর বুদ্ধকে তার উপর দিয়ে রাস্তা পার হবার আবেদন জানালেন। সুমেধ তাপস প্রার্থনা করলেন যেন তিনিও ভবিষ্যতে বুদ্ধ হতে পারেন। দীপংকর বুদ্ধ সুমেধ তাপসকে আশীর্বাদ করলেন এই বলে যে, তুমি ভবিষ্যতে গৌতম বুদ্ধ হবে। সর্বশেষ যে ২৮ জন বুদ্ধ গত হয়েছেন, তারা হলেন:
১) তৃষঙ্কর বুদ্ধ 
২) মেধঙ্কর বুদ্ধ 
৩) শরণংকর বুদ্ধ 
৪) দীপংকর বুদ্ধ 
৫) কোন্ডণ্য বুদ্ধ 
৬) সুমঙ্গল বুদ্ধ 
৭) সুমন বুদ্ধ
৮) রেবত বুদ্ধ 
৯) সোভিত বুদ্ধ
১০) অনোমদর্শী বুদ্ধ
১১) পদুম বুদ্ধ 
১২) নারদ বুদ্ধ
১৩) পদুমুত্তর বুদ্ধ
১৪) সুমেধ বুদ্ধ
১৫) সুজাত বুদ্ধ
১৬) প্রিয়দর্শী বুদ্ধ
১৭) অর্থদর্শী বুদ্ধ
১৮) ধর্মদর্শী বুদ্ধ
১৯) সিদ্ধার্থ বুদ্ধ
২০) তিষ্য বুদ্ধ
২১) ফুসস্ বুদ্ধ
২২) বিপশী বুদ্ধ
২৩) সিখী বুদ্ধ
২৪) বেসস্ভূবুদ্ধ
২৫) কুকুসন্ধ বুদ্ধ
২৬) কোণাগমন বুদ্ধ
২৭) কশ্যপ বুদ্ধ
২৮)গৌতম বুদ্ধ 

## তথ্যসূত্র

বিষয়শ্রেণী:বৌদ্ধধর্ম
লিস্প (প্রোগ্রামিং ভাষা)

**লিস্প** () একটি প্রোগ্রামিং ভাষা পরিবারের নাম যেটি সমৃদ্ধ ইতিহাস ও বন্ধনী-বিশিষ্ট সিনট্যাক্সের জন্য পরিচিত। ১৯৫৮ সালে প্রথম তৈরি এই ভাষাটি বর্তমান বহু ব্যবহৃত উচ্চ-স্তরের ভাষাগুলির মধ্যে দ্বিতীয় প্রাচীনতম; কেবল ফোরট্রান এর চেয়ে বেশি পুরনো। ফোরট্রানের মতই লিস্পও তার অতীতের রূপের চেয়ে অনেক পাল্টেছে, এবং এর অনেকগুলি উপভাষারও সৃষ্টি হয়েছে। বর্তমানে সবচেয়ে বেশি ব্যবহৃত লিস্প উপভাষাগুলির মধ্যে আছে কমন লিস্প ও স্কিম।

মূলত কম্পিউটার প্রোগ্রামকে আলোন্‌জো চার্চের ল্যাম্‌ডা ক্যালকুলাসের উপর ভিত্তি করে ব্যবহারিক গাণিতিক নোটেশনে প্রকাশ করার জন্য লিস্প উদ্ভাবন করা হয়েছিল । এটা খুব দ্রুতই কৃত্রিম বুদ্ধিমত্তা গবেষকদের পছন্দের প্রোগ্রামিং ভাষা হয়ে উঠে। প্রথম দিককার প্রোগ্রামিং ভাষাগুলির মধ্যে একটি ছিল বলে লিস্প কম্পিউটার বিজ্ঞানের অনেক ধারণাকে প্রাথমিকভাবে এগিয়ে নিয়ে গেছে, যার মধ্যে রয়েছে ট্রি ডেটা স্ট্রাকচার, এটমিক তথ্য ব্যবস্থাপনা, ডাইনামিক টাইপিং, অবজেক্ট ওরিয়েন্টেড প্রোগ্রামিং এবং সেলফ-হোস্টিং কম্পাইলার।

## ইতিহাস
জন ম্যাকার্থি ১৯৫৮ সালে এম. আই. টি তে অধ্যাপনা করা অবস্থায় লিস্প আবিষ্কার করেন।  এ সি এম কমিউনিকেশন জার্নালে তিনি এটার কাঠামো একটা প্রবন্ধ হিসাবে প্রকাশ করেন। 
থাম্ব|জন ম্যাকার্থি
স্টিভ রাসেল সর্বপ্রথম একটা আইবিএম ৭০৪ কম্পিউটারে লিস্প কোড চালান।

১৯৬২ সালে টিম হার্ট এবং মাইক লেভিন লিস্প সর্বপ্রথম সম্পূর্ণ কম্পাইলার তৈরি করেন। এই কম্পাইলারে লিস্পের ক্রমবর্ধমান কম্পাইলেশন মডেল প্রবর্তন করা হয়। এখানে কম্পাইল করা এবং ইন্টারপ্রেট করা ফাংশনগুলো একত্রে সহাবস্থান করতে পারে।

## তথ্যসূত্র

বিষয়শ্রেণী:ফাংশনভিত্তিক প্রোগ্রামিং ভাষা
বিষয়শ্রেণী:মার্কিন উদ্ভাবন
বিষয়শ্রেণী:চলমান-টাইপকৃত প্রোগ্রামিং ভাষা
বিষয়শ্রেণী:প্রোগ্রামিং ভাষা
বাংলায় পর্তুগিজ জাতি

পর্তুগিজেরা বাংলায় প্রথম আগমন করে ১৫১৬ খ্রিষ্টাব্দে। কিন্তু শের শাহ তাদের বিতাড়িত করেন। পরে মুঘল শাসন পুনঃপ্রতিষ্ঠার পর তারা আবার ফিরে আসে এবং হুগলী বন্দর প্রতিষ্ঠা করে, যা কালক্রমে বাংলার তৎকালীন শ্রেষ্ঠ বন্দরে পরিণত হয়। ১৬শ শতাব্দীর দ্বিতীয়ার্ধ থেকে ১৭শ শতাব্দীর প্রথমার্ধ পর্যন্ত পর্তুগিজ জাতি বাংলায় ব্যবসা-বাণিজ্য, ধর্মপ্রচার, কৃষিকাজ, দাস-ব্যবসা, ইত্যাদিতে সক্রিয় অংশগ্রহণ করেছিল। কিন্তু পরবর্তীতে তারা রাষ্ট্রদোহী কার্যকলাপের জন্য মুঘল সম্রাট শাহজাহানের রোষানলে পড়ে এবং শাহজাহান ক্ষমতায় আসার পর তার আদেশে কাসিম খান ১৬৩২ সালে তাদেরকে যুদ্ধে পরাজিত করে হুগলী শহর দখল করলে পর্তুগিজরা এ দেশ ছেড়ে ধীরে ধীরে চলে যায়।

পর্তুগিজেরা এদেশে বহু নতুন জিনিস আমদানি করে আনে: চীনের রেশমী কাপড়, মালাক্কার মসলা, সিংহলের চীনাবাদাম, ইত্যাদি।

পর্তুগিজরা বিশ্বের বিভিন্ন স্থান থেকে বাংলায় অনেক নতুন নতুন শস্যের আমদানি করে ও সেগুলির কৃষিকাজ আরম্ভ করে। উত্তর আমেরিকা থেকে গোল আলু ও তামাক, ব্রাজিল থেকে বাদাম, ওয়েস্ট ইন্ডিজ থেকে পেঁপে, আনারস, কামরাঙা ও পেয়ারা, ইউরোপ থেকে জলপাই - এগুলি সবই পর্তুগিজরা এই দেশে চালু করে।

বাংলার মিষ্টি ও আচার শিল্প পর্তুগিজদের একক অবদান। নানা ধরনের রসালো ও শুকনো মিষ্টি এবং নানা রকমের আচার তৈরিতে পর্তুগিজরা ছিল অদ্বিতীয়।

বাংলা গদ্যের প্রথম বই লেখে পর্তুগিজেরা। বাংলা ভাষার প্রথম ব্যাকরণ ও অভিধানও তারাই রচনা করে।

## তথ্যসূত্র

বিষয়শ্রেণী:বাংলার ইতিহাস
পরিগণনীয়তা তত্ত্ব (কম্পিউটার বিজ্ঞান)

থাম্ব|গণনা সংক্রান্ত একটি পাঠ্যপুস্তক
**পরিগণনীয়তা তত্ত্ব**, যা পুনরাবৃত্তি(রিকারশন) তত্ত্ব নামেও পরিচিত, যা গাণিতিক যুক্তিবিজ্ঞান, কম্পিউটার বিজ্ঞান ও গণন তত্ত্বের একটি শাখা যার উৎপত্তি হয়েছিল ১৯৩০ এর দশকে গণনযোগ্য ফাংশন ও টিউরিং ডিগ্রী অধ্যয়নের মাধ্যমে। এরপর থেকে এই ক্ষেত্রটি বিস্তার লাভ করেছে সাধারণীকৃত গণনীয়তা ও সংজ্ঞায়ীকরণকে অন্তর্ভুক্ত করার জন্য। এই ক্ষেত্রগুলোতে পরিগণনীয়তা তত্ত্বের সাথে প্রমাণ তত্ত্ব ও কার্যকর বর্ণনামূলক সেট তত্ত্বও মিলিত হয়েছে।

পরিগণনীয়তা তত্ত্ব ও পরিগণনামূলক জটিলতা তত্ত্ব পরস্পর সম্পর্কযুক্ত কিন্তু আলাদা এই অর্থে যে পরিগণনামূলক জটিলতা তত্ত্বে কোন সমস্যা কত দক্ষভাবে সমাধান করা যায় তা নিয়ে গবেষণা করা হয়, সমস্যাটা আদৌ সমাধানযোগ্য কি না, তা নিয়ে নয়।

পরিগণনীয়তা তত্ত্ব মূলত যেসব প্রশ্নের উত্তর দেয় তা হল:

* স্বাভাবিক সংখ্যার অপেক্ষক (গণিত) এর জন্য গণনযোগ্য হওয়া বলতে কি বোঝায়?
* অগণনযোগ্য অপেক্ষকগুলোকে তাদের অগণনযোগ্যতার ভিত্তিতে কীভাবে শ্রেণিবদ্ধ করা যায়?

যদিও জ্ঞান ও প্রয়োগের ক্ষেত্রে সীমানা খুব কম, তা সত্ত্বেও গাণিতিক পরিগণনীয়তা তাত্ত্বিকরা আপেক্ষিক পরিগণনীয়তা তত্ত্ব, হ্রাসযোগ্যতা ধারণাসমূহ এবং মাত্রা গঠন নিয়ে পড়াশুনা করা থাকেন; যারা কম্পিউটার বিজ্ঞান শাখায় আছেন তারা পরিগণনামূলক জটিলতা তত্ত্ব, আনুষ্ঠানিক প্রক্রিয়া ও আনুষ্ঠানিক ভাষার উপর মনোযোগ দিয়ে থাকেন।

## গণনীয় ও অগণনীয় সেটসমূহ
পরিগণনীয়তা তত্ত্বের উদ্ভব হয় ১৯৩০ এর দশকে, কুর্ট গ্যোডেল, আলোন্‌জো চার্চ, রোজসা পিটার, অ্যালান টুরিং, স্টেফেন ক্লিন ও এমিল পোস্টের  কাজের মাধ্যমে।

গবেষকরা যেসব মৌলিক ফলাফল অর্জন করেছেন সেগুলোই টুরিং গণনীয়তাকে অনানুষ্ঠানিক কার্যকর গণনাপদ্ধতির অনানুষ্ঠানিক সংস্করণকে সঠিকভাবে বিধিবদ্ধ করেছে। এসব ফলাফল থেকেই স্টেফেন ক্লিন ১৯৫২ সালে দুটি শব্দ যোগ করেছেন "চার্চের থিসিস"(১৯৫২ঃ৩০০) ও "টুরিং থিসিস" (১৯৫২ঃ৩৭৬) নামে। বর্তমানে   তাদেরকে প্রায়ই একসাথেই ডাকা হয় চার্চ- টুরিং থিসিস নামে, যেটা বলে যে কোন ফাংশন যদি অ্যালগরিদম দ্বারা গণনযোগ্য হয় তাহলে সেটা গণনযোগ্য ফাংশন বা অপেক্ষক। প্রথমে সংশয়ে থাকলেও ১৯৪৬ সালে গোডেন এই নিবন্ধের পক্ষে বিতর্ক করেন

টারস্কি তার ভাষণে গুরুত্ব দিয়েছেন 

## তথ্যসূত্র

বিষয়শ্রেণী:পরিগণনার তত্ত্ব
বিষয়শ্রেণী:পরিগণনীয়তা তত্ত্ব
বিষয়শ্রেণী:গাণিতিক যুক্তিবিজ্ঞান
পরিগণনামূলক জটিলতা তত্ত্ব

থাম্ব|233x233পিক্সেল|একটি সিদ্ধান্তের সমস্যার কোন ইনপুটে কেবল দুটি সম্ভাব্য আউটপুট আছে, হ্যাঁ বা না (অথবা পর্যায়ক্রমে 1 বা 0)
**পরিগণনামূলক জটিলতা তত্ত্ব** () কম্পিউটার বিজ্ঞানের পরিগণনার তত্ত্বের একটি শাখা যেখানে অ্যালগোরিদমসমূহের scalability তথা বড় মাপের কাজ করার যোগ্যতা সম্পর্কে আলোচনা করা হয়। অ্যালগোরিদমের প্রবিষ্ট বা ইনপুটের আকার বাড়ার সাথে সাথে সেটির জন্য প্রয়োজনীয় সময় ও স্মৃতি বা মেমরির আকার কীরকম বেড়ে যায়, সে সম্পর্কিত বাস্তব সীমারেখা নির্ধারণ করা এই তত্ত্বের আলোচ্য।

বিষয়শ্রেণী:পরিগণনামূলক জটিলতা তত্ত্ব
বিষয়শ্রেণী:গবেষণার পরিগণনামূলক ক্ষেত্র
তথ্য-ভিত্তিক জটিলতা

**তথ্য-ভিত্তিক জটিলতা** () গণনামূলক জটিলতার একটি শাখা যেখানে ভৌত বিজ্ঞান, অর্থনীতি, প্রকৌশল ও গাণিতিক অর্থসংস্থান শাস্ত্রে উদ্ভূত ধারবাহিক ও অবিচ্ছিন্ন সমস্যাগুলির জন্য সেরা অ্যালগোরিদম ও তাদের গণনামূলক জটিলতা নিয়ে গবেষণা করা হয়।

বিষয়শ্রেণী:পরিগণনামূলক জটিলতা তত্ত্ব
কোমিট (প্রোগ্রামিং ভাষা)

**কোমিট** () ছিল ইতিহাসের প্রথম স্ট্রিং প্রক্রিয়াকরণ ভাষা (এ জাতীয় অন্যান্য ভাষার মধ্যে আছে স্নোবল, ট্র্যাক ও পার্ল), যা ডক্টর ভিক্টর ইংভে ও তার সহযোগীরা এমআইটিতে ১৯৫৭ থেকে ১৯৬৫ সালের মধ্যবর্তী সময়ে আইবিএম ৭০০/৭০০০ সিরিজ কম্পিউটারের জন্য উদ্ভাবন করেন। ইংভে কম্পিউটারায়িত ভাষাবিজ্ঞান গবেষণায়, বিশেষত স্বাভাবিক ভাষা প্রক্রিয়াকরণ-এর যান্ত্রিক অনুবাদ ক্ষেত্রে ব্যবহারের জন্য ভাষাটি উদ্ভাবন করেন।

## তথ্যসূত্র

* Yngve, V. "A programming language for mechanical translation," *Mechanical Translation,* Vol. 5, pp.&nbsp;25–41, July, 1958.
* Sammet, J.E.. "String and list processing languages", in *Programming Languages: History and Fundamentals*. . Prentice-Hall. 1969.

বিষয়শ্রেণী:ঐতিহাসিক প্রোগ্রামিং ভাষা
ভিক্টর ইংভে

**ভিক্টর ইংভে** () (জন্ম জুলাই ৫, ১৯২০) শিকাগো বিশ্ববিদ্যালয়ের ভাষাবিজ্ঞান বিভাগের প্রফেসর এমেরিটাস। তিনি গণনামূলক ভাষাবিজ্ঞান ও স্বাভাবিক ভাষা প্রক্রিয়াকরণ-এর সবচেয়ে পুরনো গবেষকদের একজন।

## তথ্যসূত্র

* Yngve, V. "A programming language for mechanical translation," Mechanical Translation, Vol. 5, pp.&nbsp;25–41, July, 1958.
* ইংভের এক ঘণ্টা-ব্যাপী সাক্ষাৎকার যাতে তিনি স্বাভাবিক ভাষা প্রক্রিয়াকরণ সম্পর্কে স্মৃতিচারণ করেছেন ডাউনলোড করুন এখান থেকে: https://web.archive.org/web/20070514201359/http://www.dcs.shef.ac.uk/~yorick/

বিষয়শ্রেণী:মার্কিন ভাষাবিজ্ঞানী
বিষয়শ্রেণী:১৯২০-এ জন্ম
বিষয়শ্রেণী:শিকাগো বিশ্ববিদ্যালয়ের ভাষাবিজ্ঞানী
বিষয়শ্রেণী:২০১২-এ মৃত্যু
বিষয়শ্রেণী:শিকাগো বিশ্ববিদ্যালয়ের শিক্ষক
সহবর্তমানতা (কম্পিউটার বিজ্ঞান)

[thumb|200px|[ভোজনরত দার্শনিক সমস্যা, শেয়ারকৃত সম্পদ ও সহবর্তমানতার উপর একটি ধ্রুপদী সমস্যা]]
কম্পিউটার বিজ্ঞানে **সহবর্তমানতা** () বলতে একই সিস্টেমে একাধিক পরিগণনামূলক প্রক্রিয়া যখন একই সময়ে নির্বাহ হয় ও একে অপরের সাথে ক্রিয়া করে, সেই অবস্থাকে বোঝানো হয়। 

## আরও দেখুন
* সমান্তরাল কম্পিউটিং

## তথ্যসূত্র

বিষয়শ্রেণী:সহবর্তমানতা
সি

**সি** বলতে বোঝাতে পারে:

## বর্ণমালা
* C c, ইংরেজি ও লাতিন বর্ণমালার একটি বর্ণ
* সি (গ্রিক বর্ণ), গ্রিক বর্ণমালার একটি বর্ণ

## প্রোগ্রামিং
* সি (প্রোগ্রামিং ভাষা), একটি প্রোগ্রামিং ভাষা
* সি++, একটি প্রোগ্রামিং ভাষা
স্পোর্টিং বেঙ্গল ইউনাইটেড ফুটবল ক্লাব

**স্পোর্টিং বেঙ্গল ইউনাইটেড ফুটবল ক্লাব** (; এছাড়াও **স্পোর্টিং বেঙ্গল ইউনাইটেড এফসি**, অথবা শুধুমাত্র **স্পোর্টিং বেঙ্গল ইউনাইটেড** নামে পরিচিত) হচ্ছে লন্ডন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের নবম স্তরের ফুটবল লিগ ইসেক্স জ্যেষ্ঠ ফুটবল লিগে খেলে। এই ক্লাবটি ১৯৯৬ সালে প্রতিষ্ঠিত হয়েছে। এই ক্লাবটি মূলত যুক্তরাজ্যের প্রবাসী বাংলাদেশী পৃষ্ঠপোষকতায় পরিচালিত হয়। এই দলটি গড়ে তোলার মূল উদ্দেশ্য ছিল স্থানীয় বাংলাদেশীদের যুক্তরাজ্যের মূলধারার ফুটবলের সাথে সম্পৃক্ত করা। স্পোর্টিং বেঙ্গল ইউনাইটেড তাদের সকল হোম ম্যাচ লন্ডনের মেইল এন্ড স্টেডিয়ামে খেলে থাকে; যার ধারণক্ষমতা হচ্ছে ২,০০০। স্পোর্টিং বেঙ্গল ইউনাইটেডের পাশাপাশি বিউমন্ট অ্যাথলেটিকও এই স্টেডিয়াটি ব্যবহার করে থাকে। বর্তমানে এই ক্লাবের ম্যানেজারের দায়িত্ব পালন করছেন স্টিভেন ক্লার্ক এবং সভাপতির দায়িত্ব পালন করছেন আরোজ মিয়া। স্কটিশ রক্ষণভাগের খেলোয়াড় লিয়াম কুপার এই ক্লাবের অধিনায়কের দায়িত্ব পালন করছেন।

## ইতিহাস
১৯৯৯–২০০০ মৌসুম থেকে ২০০৩ সালের পূর্ব পর্যন্ত এই ক্লাবটি লন্ডন ইন্টারমিডিয়েট লিগে অংশগ্রহণ করতো। ২০০৩ সালে স্পোর্টিং বেঙ্গল ফুটবল অ্যাসোসিয়েশন কর্তৃক এই ক্লাবটি জ্যেষ্ঠ ক্লাবের মর্যাদা লাভ করে। তখন থেকে কেন্টের প্রিমিয়ার বিভাগ লিগে অংশগ্রহণের মাধ্যমে এর যাত্রা শুরু হয়। ২০০৫ সালের ২০শে আগস্ট তারিখে ওয়ার ক্লাবের সাথে এফএ কাপের প্রাথমিক পর্বে অংশগ্রহণের মাধ্যমে স্পোর্টিং বেঙ্গল ইতিহাস সৃষ্টি করে। যদিও উক্ত ম্যাচটিতে তারা ০–৪ গোলের ব্যবধানে পরাজিত হয়েছিল।

## ঘটনাপঞ্জী
* ১৯৯৬–১৯৯৭: পরপর দুই বছর এশিয়ান লিগ কাপ চ্যাম্পিয়ন
* ১৯৯৭: লিগ বাংলা শুরু
* ১৯৯৮: হ্যাকনি মার্শেসের নাইকি বিজ্ঞাপনে অংশগ্রহণ
* ১৯৯৮: বাংলাদেশ সফর এবং অনূর্ধ্ব-১৬ ও অনূর্ধ্ব-১৯ দলের বিরুদ্ধে ম্যাচে অংশগ্রহণ
* ১৯৯৯: লন্ডন ইন্টারমেডিয়েট লিগে অংশগ্রহণ
* ২০০০: ঢাকা মোহামেডান ক্লাবের যুক্তরাজ্য সফর; যেখানে স্পোর্টিং বেঙ্গল ইউনাইটেড ৩–২ গোলে পরাজিত হয়
* ২০০১: ঢাকা আবাহনী লিমিটেড দলের যুক্তরাজ্য সফর; যেখানে স্পোর্টিং বেঙ্গল ইউনাইটেড জয়লাভ ২–১ গোলে জয়লাভ হয়
* ২০০১: স্পোর্টিং বেঙ্গল যুক্তরাজ্য আন্তঃশহর বিশ্বকাপ ফুটবলে বাংলাদেশের প্রতিনিধিত্ব করে এবং চ্যাম্পিয়ন হয়
* ২০০২: ইউকে এশিয়ান ফুটবল চ্যাম্পিয়ন
* ২০০২/২০০৩: বাংলাদেশ সফর; বাংলাদেশ জাতীয় ফুটবল দলের কাছে ২–১ গোলে পরাজিত হয়
* ২০০৩: ইউকে এশিয়ান ফুটবল চ্যাম্পিয়ন
* ২০০৩: লন্ডন ফুটবল অ্যাসোসিয়েশন কর্তৃক জ্যেষ্ঠ ক্লাবের মর্যাদা গ্রহণ
* ২০০৩: কেন্ট অর্ধ-পেশাদার লিগের লিগের জন্য নির্বাচিত
* ২০০৪: এফএ ভেস কাপে খেলার যোগ্যতা অর্জন
* ২০০৪: এফএ কাপে খেলার যোগ্যতা অর্জন

## সাফল্য
এফএ কাপের প্রাথমিক পর্বে খেলার ক্ষেত্রে ১২৫ বছরের ইতিহাসে এই ক্লাবটি এশীয়দের নিয়ে গঠিত প্রথম ক্লাব দুটির একটি। পরপর ৫ বছর ব্যর্থতার পর ২০০৯ সালের সেপ্টেম্বর মাসে এই ক্লাবটি ইউকে এশিয়ান চ্যাম্পিয়নশিপের খেলায় গ্লাসগোতে উলভারহ্যাম্পটন পাঞ্জাব ইউনাইটেডকে হারিয়ে চ্যাম্পিয়ন হয়।

## তথ্যসূত্র

## বহিঃসংযোগ
* যুক্তরাজ্যের বাংলাদেশ ফুটবল অ্যাসোসিয়েশন

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:১৯৯৬-এ প্রতিষ্ঠিত ফুটবল ক্লাব
সম্ভাবনাভিত্তিক অ্যালগোরিদম

থাম্ব|'''সম্ভাবনাভিত্তিক অ্যালগোরিদম'''  প্রক্রিয়াটির একটি সহজ উদাহরণ
**সম্ভাবনাভিত্তিক অ্যালগোরিদম** বা **দৈবকৃত অ্যালগোরিদম** () হচ্ছে এক ধরনের অ্যালগোরিদম যার যুক্তিব্যবস্থায় দৈব প্রক্রিয়া ভূমিকা রাখে। বাস্তব ক্ষেত্রে যে যন্ত্রটি অ্যালগোরিদমটি বাস্তবায়ন করে, সাধারণত সেটি একটি ছদ্ম দৈবসংখ্যা-সৃষ্টিকারকের সাহায্য নেয়। অ্যালগোরিদমটি দৈবচয়িত বিটগুলিকে সহায়ক ইনপুট হিসেবে গ্রহণ করে এবং "গড় ক্ষেত্রে" ("average case") ভাল কার্যকারিতার প্রত্যাশা করে। বিধিগতভাবে অ্যালগোরিদমটির কার্যকারিতা একটি দৈব চলক যার একটি ভাল প্রত্যাশিত মান পাওয়া সম্ভব; এই প্রত্যাশিত মানটিই অ্যালগরিদমটির প্রত্যাশিত রানটাইম বা নির্বাহকাল।

## তথ্যসূত্র

বিষয়শ্রেণী:অ্যালগোরিদম
বিষয়শ্রেণী:সম্ভাবনা
আরোহী ডাটাবেস তত্ত্ব

**আরোহী ডাটাবেস তত্ত্ব** () হল উপাত্ত খনন প্রক্রিয়ার গবেষণা থেকে উদ্ভূত একটি ডাটাবেস তত্ত্ব যাতে একটি নতুন ধরনের ডাটাবেস, যার নাম দেয়া হয়েছে আরোহী ডাটাবেস, কীভাবে কাজ করে তার আলোচনা করা হয়। আরোহী ডাটাবেসে প্রচলিত ডাটাবাসের মত উপাত্ত ছাড়াও এই উপাত্তগুলি থেকে সাধারণীকৃত বিন্যাস বা প্যাটার্নও রক্ষিত থাকে। ব্যবহারকারীরা বিশেষ ধরনের আরোহী কোয়েরি ভাষার মাধ্যমে এই উপাত্ত ও বিন্যাসগুলি কোয়েরি করতে পারেন।

প্রতিটি আরোহী ডাটাবেস I-কে I(D,P) আকারে প্রকাশ করা যায়, যেখানে D=ডাটাবেসে রক্ষিত উপাত্তসমূহের সেট, এবং P=ডাটাবেসে রক্ষিত বিন্যাসসমূহের সেট।

## তথ্যসূত্র

* Luc De Raedt. *A perspective on inductive databases*. ACM SIGKDD Explorations Newsletter archive Volume 4, Issue 2 (December 2002). Pages: 69-77.

বিষয়শ্রেণী:তাত্ত্বিক কম্পিউটার বিজ্ঞান
সাম্পর্কিক ডাটাবেস

থাম্ব|রিলেশনাল ডাটাবেসের জন্য ক্লাস ডায়াগ্রাম
**সাম্পর্কিক ডাটাবেস** () হল ডাটাবেসের সাম্পর্কিক মডেল অনুসরণ করে তৈরি করা ডাটাবেস। সাম্পর্কিক ডাটাবেস বলতে ডাটাবেসের উপাত্ত ও স্কিমা-কে বোঝায়, ডাটাবেস রক্ষণাবেক্ষণকারী সফটওয়্যার, যা সাম্পর্কিক ডাটাবেস ব্যবস্থাপনা ব্যবস্থা (Relational Database Management System) নামে পরিচিত, তাকে বোঝায় না।

এর ইংরেজি পরিভাষা **relational database** প্রথম সংজ্ঞায়িত করেন ও প্রচলন করেন এডগার কড।

## তথ্যসূত্র


বিষয়শ্রেণী:ডাটাবেস
বিষয়শ্রেণী:ডেটাবেজের ধরন
বিষয়শ্রেণী:ইংরেজ উদ্ভাবন